# data[].attributes.headline
Γεννήθηκε το 1788 στ

# data[].attributes.body
Γεννήθηκε το 1788 στα Ιωάννινα. Αφού τελείωσε τις εγκύκλιες σπουδές του στις φημισμένες σχολές της ιδιαίτερης πατρίδας του, φοίτησε στην Εμπορική Σχολή της Βιέννης, όπου ανέλαβε το εμπορικό γραφείο του πατέρα του.

Μυημένος στη Φιλική Εταιρεία, το 1824 επέστρεψε στην Ελλάδα και συμμετείχε ενεργά στον εθνικό επαναστατικό αγώνα ως στενός σύμβουλος του Γεωργίου Κουντουριώτη. Ο Σταύρος υπήρξε επίσης φίλος και συνεργάτης του Ιωάννη Καποδίστρια και συμμετείχε σε όλους τους οικονομικούς θεσμούς που δημιούργησε ο Kυβερνήτης. Παράλληλα ήταν έμπιστος αντιπρόσωπος του φιλέλληνα Ελβετού διπλωμάτη και τραπεζίτη Ιωάννη-Γαβριήλ Εϋνάρδου. Μαζί τους μοιράστηκε το όραμα της εγκαθίδρυσης στο νεοσύστατο κράτος ενός πιστωτικού οργανισμού.

Ο Σταύρος αρχικά συμμετείχε στην τριμελή επί της Οικονομίας Επιτροπή και στη διοίκηση της Εθνικής Χρηματιστικής Τράπεζας (1828-1834). Στη συνέχεια, ως μέλος του Ελεγκτικού Συνεδρίου, γνώρισε τον Γάλλο οικονομολόγο Αρτεμόν Ρενύ (Arthémond Regny), το 1838 λειτούργησε με επιτυχία το προεξοφλητικό γραφείο γνωστό ως «Τράπεζα Εϋνάρδου», και το 1841 προετοίμασε την ίδρυση της Εθνικής Τράπεζας. Εκλεγμένος παμψηφεί από τη συνέλευση των μετόχων στις 17 Νοεμβρίου 1841 πρώτος διευθυντής της Εθνικής Τράπεζας, στα είκοσι οκτώ χρόνια που άσκησε τα καθήκοντά του, έως την ημέρα του θανάτου του στις 31 Μαΐου 1869, ο Σταύρος αναδείχτηκε σε άξιο φύλακα των συμφερόντων της Εθνικής. Η επιτυχημένη διαχείριση της οικονομικής κρίσης του 1848 συντέλεσε ώστε να του αποδοθεί τον Φεβρουάριο του 1849 ο τίτλος του ισόβιου διοικητή της Τράπεζας.

# data[].attributes.headline
Γεννήθηκε στις 28 Δε

# data[].attributes.body
Γεννήθηκε στις 28 Δεκεμβρίου του 1775 στη Λυών και πέθανε στις 5 Φεβρουαρίου του 1863 στη Γενεύη. Γόνος οικογένειας ευγενών, ο Εϋνάρδος σε ηλικία δεκαοχτώ ετών υπερασπίστηκε τη Λυών που είχε προσχωρήσει στο μοναρχικό στρατόπεδο και, όταν η πόλη, μετά την αιματηρή σύγκρουση ιακωβίνων και γιρονδίνων, καταλήφθηκε από τους επαναστάτες, διέφυγε στη Γενεύη.

Ο Εϋνάρδος εργάστηκε αρχικά στην οικογενειακή εμπορική επιχείρηση στην Ελβετία και στη συνέχεια σε μεγάλους εμπορικούς οίκους στην Ιταλία. Οι ικανότητες που ανέπτυξε ως έμπορος, οικονομικός σύμβουλος και τραπεζίτης τον οδήγησαν γρήγορα σε υψηλές δημόσιες θέσεις. Ως Γενευιώτης τραπεζίτης είχε συναλλαγές με τις ευρωπαϊκές κορυφές του τραπεζικού κόσμου. Την τεράστια πείρα, τις απέραντες επαφές του με τους πολιτικούς και οικονομικούς Eυρωπαίους ηγέτες της εποχής αλλά και μέρος του πλούτου του θα τα προσφέρει αργότερα στην Ελλάδα.

Στο πλαίσιο των πολιτικών του καθηκόντων ο Εϋνάρδος ανέλαβε την αναδιοργάνωση των οικονομικών αρκετών ιταλικών κρατιδίων, ενώ παράλληλα ανέπτυξε διπλωματική δράση. Έγινε μέλος του Ανώτατου Συμβουλίου της Γενεύης και γραμματέας της αντιπροσωπείας στις «Συνθήκες του Παρισιού» και στο Συνέδριο της Βιέννης (1814-1815), όπου γνωρίστηκε με τον Ιωάννη Καποδίστρια, ειδικό απεσταλμένο τότε του αυτοκράτορα της Ρωσίας Αλέξανδρου Α΄. Από τη συνάντηση των δύο ανδρών προέκυψε μια θερμή και μακροχρόνια φιλία με ευεργετικά αποτελέσματα για το ελληνικό έθνος. Ο Εϋνάρδος θα συνταχθεί με τους υπόδουλους Έλληνες χρηματοδοτώντας τον αγώνα για την απελευθέρωση και καλλιεργώντας το φιλελληνικό κίνημα στην Ευρώπη.

Η προσφορά του θα συνεχιστεί στα πρώτα χρόνια της συγκρότησης του ελληνικού κράτους, η οποία θα έχει ως αποτέλεσμα την ίδρυση της Εθνικής Τράπεζας τον Μάρτιο του 1841. Αναγνωρίζοντας τη συμβολή του, η προκαταρκτική συνέλευση των μετόχων της Εθνικής θα ανακηρύξει τον Εϋνάρδο επίτιμο διοικητή της.

# data[].attributes.attachment_caption
Το Συνέδριο της Βιέννης 1814-1815, πίνακας του Γάλλου ζωγράφου J. B. Isabey. Συλλογή Windsor Castle Αγγλία. Ασπρόμαυρο φωτογραφικό αντίγραφο.

# data[].attributes.headline
Συνέδριο της Βιέννης (1814-1815)

# data[].attributes.subject
Συνέδριο της Βιέννης (1814-1815)

# data[].attributes.body
Στο Συνέδριο της Βιέννης οι τέσσερις Μεγάλες Δυνάμεις καταλήγουν στην Ευρωπαϊκή Συμφωνία, τη γνωστή Ιερή Συμμαχία, εναντίον όλων των επαναστατικών και απελευθερωτικών κινημάτων της εποχής. Έτσι διαμορφώνεται ένα αρνητικό κλίμα, κυρίως από τη μεριά της Αυστρίας, με εμπνευστή τον καγκελάριο Μέτερνιχ, και για την ελληνική υπόθεση.

# data[].attributes.attachment_link.title
37.συνέδριο-βιέννης

# data[].attributes.headline
Γνωριμία Ιωάννη- Γαβριήλ Εϋνάρδου και Ιωάννη Καποδίστρια

# data[].attributes.subject
Γνωριμία Ιωάννη- Γαβριήλ Εϋνάρδου και Ιωάννη Καποδίστρια

# data[].attributes.body
Ο Ιωάννης-Γαβριήλ Εϋνάρδος συμμετέχει στο Συνέδριο της Βιέννης ως εκπρόσωπος της πατρίδας του Γενεύης. Εκεί συναντά για πρώτη φορά την Ελλάδα στο πρόσωπο του Ιωάννη Καποδίστρια, ο οποίος βρίσκεται στη Βιέννη και συμμετέχει στο Συνέδριο ως εκπρόσωπος του τσάρου της Ρωσίας Αλέξανδρου Α΄. Η συνάντηση αυτή και η φιλία που αναπτύσσεται θα αποδειχθεί καθοριστική για την υπόλοιπη ζωή των δύο αντρών.

# data[].attributes.headline
Γνωριμία Γεωργίου Σταύρου και Ιωάννη Καποδίστρια

# data[].attributes.subject
Γνωριμία Γεωργίου Σταύρου και Ιωάννη Καποδίστρια

# data[].attributes.body
Το 1808 ο Γεώργιος Σταύρος γνωρίζεται με τον Ιωάννη Καποδίστρια, ο οποίος μένει λίγο καιρό στη Βιέννη κατά το ταξίδι του προς την Πετρούπολη, όπου θα αναλάβει υπηρεσία στο διπλωματικό σώμα της Ρωσίας.

# data[].attributes.headline
Συμμετοχή Γεωργίου Σταύρου στον Αγώνα 

# data[].attributes.subject
Συμμετοχή Γεωργίου Σταύρου στον Αγώνα 

# data[].attributes.body
Το αποδεικτικό συμμετοχής του Γεωργίου Σταύρου στην προάσπιση της ηρωικής πόλης του Μεσολογγίου, ως επικεφαλής σώματος πενήντα οπλοφόρων. Υπογράφεται από τους οπλαρχηγούς Νότη Μπότσαρη και Κίτσο Τζαβέλα, Ναύπλιο, 22 Μαΐου 1826.

Ιστορικό Αρχείο της Εθνικής Τράπεζας

# data[].attributes.headline
Συμμετοχή Γεωργίου Σταύρου στον Αγώνα 

# data[].attributes.subject
Συμμετοχή Γεωργίου Σταύρου στον Αγώνα 

# data[].attributes.body
Η έκθεση λογαριασμού του Γ. Σταύρου σχετικά με τα έξοδα, τους μισθούς και τα σιτηρέσια, συνολικά 3.459,35 γρόσια, του σώματος των πενήντα ανδρών που διοικούσε στο Μεσολόγγι την περίοδο 13.3 - 30.4.1826. Ναύπλιο, 23 Μαΐου 1826.

Ιστορικό Αρχείο της Εθνικής Τράπεζας

# data[].attributes.attachment_link.title
12.ΕΚΘΕΣΗ-ΛΟΓΑΡΙΑΣΜΟΥ-Γ-ΣΤΑΥΡΟΥ-b

# data[].attributes.headline
O Γεώργιος Σταύρος ως μέλος στην Γ' Εθνοσυνέλευση 

# data[].attributes.subject
O Γεώργιος Σταύρος ως μέλος στην Γ' Εθνοσυνέλευση 

# data[].attributes.body
Το έγγραφο των Ηπειρωτών εκλεκτόρων με το οποίο αναγγέλλουν στον Γεώργιο Σταύρο την εκλογή του ως πληρεξουσίου στην Γ΄ Εθνοσυνέλευση. Ναύπλιο, 17 Οκτωβρίου 1826.

Ιστορικό Αρχείο της Εθνικής Τράπεζας

# data[].attributes.attachment_link.title
13.-ΕΓΓΡΑΦΟ-ΗΠΕΙΡΩΤΩΝ

# data[].attributes.headline
Ψήφισμα της Γ' Εθνοσυνέλευσης

# data[].attributes.subject
Ψήφισμα της Γ' Εθνοσυνέλευσης

# data[].attributes.attachment_link.title
14.-ΨΗΦΙΣΜΑ-Γ-ΕΘΝΟΣΥΝΕΛΕΥΣΗΣ-ΠΕΡΙ-ΕΚΛΟΓΗΣ-ΚΑΠΟΔΙΣΤΡΙΑ-ΩΣ-ΚΥΒΕΡΝΗΤΟΥ

# data[].attributes.attachment_link.title
15.-ΨΗΦΙΣΜΑ-Γ-ΕΘΝΟΣΥΝΕΛΕΥΣΗΣ-ΠΕΡΙ-ΕΚΛΟΓΗΣ-ΚΑΠΟΔΙΣΤΡΙΑ-ΩΣ-ΚΥΒΕΡΝΗΤΟΥ

# data[].attributes.headline
Ψήφισμα της Γ΄ Εθνοσ

# data[].attributes.body
Ψήφισμα της Γ΄ Εθνοσυνέλευσης, Τροιζήνα 2.4.1827, περί της εκλογής του Ιω. Καποδίστρια ως κυβερνήτη της Ελλάδας, το οποίο συνυπογράφει ο πληρεξούσιος Ηπείρου Γ. Σταύρος.

Κώδιξ Βιβλιοθήκης της Βουλής των Ελλήνων, αρ. 239, σ. 13-14.
Εικόνα από την έκδοση Αρχεία της Ελληνικής Παλιγγενεσίας 1821-1832, Αι Εθνικαί Συνελεύσεις, τόμ. Α΄, Αθήνα 1971.

# data[].attributes.attachment_link.title
16.-ΨΗΦΙΣΜΑ-Γ-ΕΘΝΟΣΥΝΕΛΕΥΣΗΣ-ΠΕΡΙ-ΕΚΛΟΓΗΣ-ΚΑΠΟΔΙΣΤΡΙΑ-ΩΣ-ΚΥΒΕΡΝΗΤΟΥ

# data[].attributes.headline
Ο φιλέλληνας Ιωάννης-Γαβριήλ Εϋνάρδος

# data[].attributes.subject
Ο φιλέλληνας Ιωάννης-Γαβριήλ Εϋνάρδος

# data[].attributes.body
Ο Ιωάννης-Γαβριήλ Εϋνάρδος υπήρξε θερμός φιλέλληνας λόγω της φιλίας του με τον Καποδίστρια, οποίος ως υπουργός Εξωτερικών του Τσάρου τον στήριξε το 1814 στο Συνέδριο της Βιέννης για να ενσωματωθεί η «ελεύθερη» πόλη της Γενεύης στην Ελβετική Συνομοσπονδία. Με την έκρηξη λοιπόν της ελληνικής επανάστασης δημιούργησε σε πολλές πόλεις της Ευρώπης φιλελληνικά κομιτάτα.

# data[].attributes.headline
Κουπόνι λαχειοφόρου 

# data[].attributes.body
Κουπόνι λαχειοφόρου εράνου που οργάνωσε το Φιλελληνικό Κομιτάτο της Γενεύης υπέρ του ελληνικού αγώνα στις 6 Μαΐου 1826.

Από το βιβλίο της Michelle Bouvier-Bron, Jean-Gabriel Eynard (1775-1863) et le philhellénisme genevois, Γενεύη 1963, φωτογραφικό αντίγραφο

# data[].attributes.headline
Επιστολή του Ιωάννη-Γαβριήλ Εϋνάρδου προς τους υπερασπιστές του Μεσολογγίου

# data[].attributes.subject
Επιστολή του Ιωάννη-Γαβριήλ Εϋνάρδου προς τους υπερασπιστές του Μεσολογγίου

# data[].attributes.headline
Επιστολή του Ι.-Γ. Ε

# data[].attributes.body
Επιστολή του Ι.-Γ. Εϋνάρδου από τη Φλωρεντία προς τους υπερασπιστές του Μεσολογγίου (27 Μαρτίου 1826).

Μεταφρασμένο κείμενο από την έκδοση της Εθνικής Τράπεζας της Ελλάδος Μνήμη Ιωάννη-Γαβριήλ Εϋνάρδου, 1775-1863, Αθήνα 1977, σ. 70-80.

# data[].attributes.headline
Επιστολή του Ιωάννη-Γαβριήλ Εϋνάρδου προς τον Γεώργιο Καραϊσκάκη

# data[].attributes.subject
Επιστολή του Ιωάννη-Γαβριήλ Εϋνάρδου προς τον Γεώργιο Καραϊσκάκη

# data[].attributes.body
Επιστολή του Ι.-Γ. Εϋνάρδου προς τον Γεώργιο Καραϊσκάκη από το Beaulieu της Ελβετίας, αποκαλυπτική της βαθιάς γνώσης του Εϋνάρδου για τα εσωτερικά θέματα της επαναστατικής περιόδου (10.12.1826).

Ιστορικό Αρχείο Μουσείο Μπενάκη

# data[].attributes.headline
Ιωάννης Καποδίστριας, ο πρώτος κυβερνήτης του νεοελληνικού κράτους 

# data[].attributes.subject
Ιωάννης Καποδίστριας, ο πρώτος κυβερνήτης του νεοελληνικού κράτους 

# data[].attributes.body
Ιωάννης Καποδίστριας, πρώτος κυβερνήτης της Ελλάδος. Λιθογραφική εκτύπωση. Τυπογραφείο αδελφών Γ. Ασπιώτη, Κέρκυρα

Ιστορικό Αρχείο της Εθνικής Τράπεζας

# data[].attributes.attachment_link.title
30.-ΚΑΠΟΔΙΣΤΡΙΑΣ

# data[].attributes.headline
Καποδιστριακή περίοδος

# data[].attributes.subject
Καποδιστριακή περίοδος

# data[].attributes.headline
Ο Ιωάννης Καποδίστρι

# data[].attributes.body
Ο Ιωάννης Καποδίστριας, αναγνωρίζοντας τη μεγάλη του εμπειρία, την εντιμότητα και τις ικανότητες του Γεωργίου Σταύρου, θα τον τοποθετήσει στις ανώτατες θέσεις του οικονομικού του επιτελείου: στην τριμελή Επί της Οικονομίας Επιτροπή (Υπουργείο Οικονομίας), στην τριμελή Επί της Εθνικής Χρηματιστικής Τραπέζης Επιτροπή και στο Οικονομικό Τμήμα του νομοθετικού σώματος, του γνωστού Πανελληνίου.

# data[].attributes.headline
Εθνική Χρηματιστική Τράπεζα

# data[].attributes.subject
Εθνική Χρηματιστική Τράπεζα

# data[].attributes.body
Το 1828 ιδρύεται η πρώτη ελληνική τράπεζα, η Εθνική Χρηματιστική. Ήταν αποτέλεσμα σύμπραξης του Καποδίστρια με τον Ιωάννη-Γαβριήλ Εϋνάρδο, ο οποίος πρόσφερε το κύρος του ονόματός του αλλά και κεφάλαια 100.000 φράγκα και συνέβαλε στο σχεδιασμό. Η μικρή ανταπόκριση των Ελλήνων κεφαλαιούχων, η γενικευμένη ένδεια, η απορρόφηση των κεφαλαίων της τράπεζας αυτής από τις μεγάλες δανειακές ανάγκες του νεοσύστατου κράτους και η δολοφονία του Κυβερνήτη οδήγησαν την Εθνική Χρηματιστική Τράπεζα σύντομα στο μαρασμό.

# data[].attributes.headline
Το ψήφισμα Ζ΄/2 Φεβρ

# data[].attributes.body
Το ψήφισμα Ζ΄/2 Φεβρουαρίου 1828 του κυβερνήτη Ιω. Καποδίστρια με το οποίο ιδρύεται η Εθνική Χρηματιστική Τράπεζα.

Γενική Εφημερίς της Ελλάδος, Αίγινα, έτος Γ΄, φ. 9/4.2.1828.

# data[].attributes.attachment_link.title
17.ΣΥΣΤΑΣΗ-ΧΡΗΜΑΤΙΣΤΙΚΗΣ-ΤΡΑΠΕΖΑΣ

# data[].attributes.headline
Φοίνικες, τα πρώτα ελληνικά χαρτονομίσματα

# data[].attributes.subject
Φοίνικες, τα πρώτα ελληνικά χαρτονομίσματα

# data[].attributes.body
Τυπώθηκαν στην Αίγινα και κυκλοφόρησαν το 1831. Στην πρόσθια όψη τα χαρτονομίσματα φέρουν περιμετρικό κόσμημα και στο εσωτερικό αναγράφεται έντυπη η αξία τους αριθμητικώς και ολογράφως. Επίσης υπάρχει αναφορά στο διατακτικό του ΚΖ΄ ψηφίσματος και η ημερομηνία. Φέρουν χειρόγραφη υπογραφή δύο μελών της επί της Εθνικής Τραπέζης Επιτροπής και αναγράφεται ο αριθμός του γραμματίου. Με το διάταγμα της 25.4.1832 αίρεται η κυκλοφορία τους.

Ιστορικό Αρχείο της Εθνικής Τράπεζας

# data[].attributes.headline
Ψήφισμα με το οποίο αποφασίστηκε η κατασκευή των πρώτων χαρτονομισμάτων 

# data[].attributes.subject
Ψήφισμα με το οποίο αποφασίστηκε η κατασκευή των πρώτων χαρτονομισμάτων 

# data[].attributes.body
Το ψήφισμα ΚΖ΄/17.6.1831 του Κυβερνήτη, βάσει του οποίου αποφασίστηκε η κατασκευή των πρώτων χαρτονομισμάτων του νεοελληνικού κράτους, των φοινίκων. Το συνυπογράφει η τριμελής επί της Οικονομίας Επιτροπή με πρώτο τον Γ. Σταύρο.

Ιστορικό Αρχείο της Εθνικής Τράπεζας.

# data[].attributes.attachment_link.title
25.ΨΗΦΙΣΜΑ-ΓΙΑ-ΕΚΔΟΣΗ-ΦΟΙΝΙΚΩΝ-17.6.1831

# data[].attributes.headline
Χαρτονόμισμα των 5 φ

# data[].attributes.body
Χαρτονόμισμα των 5 φοινίκων
Ιστορικό Αρχείο της Εθνικής Τράπεζας

# data[].attributes.headline
Η οπίσθια όψη χαρτον

# data[].attributes.body
Η οπίσθια όψη χαρτονομίσματος των 5 φοινίκων στην οποία ο ελεγκτής της Εθνικής Χρηματιστικής Τράπεζας Αθανάσιος Σκανδαλίδης σημείωνε ολογράφως, λοξά, την αξία του χαρτονομίσματος και υπέγραφε. Στην όψη αυτή αναγραφόταν επίσης ο, κατά 500 αριθμούς μικρότερος από αυτόν της πρόσθιας όψης, αριθμός της τράπεζας.
Ιστορικό Αρχείο της Εθνικής Τράπεζας

# data[].attributes.headline
Στέλεχος από το οποί

# data[].attributes.body
Στέλεχος από το οποίο έχουν αποκοπεί τρία χαρτονομίσματα των πέντε φοινίκων.

Τα στελέχη αυτά φυλάσσονταν για να είναι δυνατός ο έλεγχος της γνησιότητας των χαρτονομισμάτων. Τον έλεγχο επέτρεπε ο ακανόνιστος τρόπος κοπής του χαρτονομίσματος ώστε να είναι μοναδικός, και σε δεδομένο έλεγχο η τέλεια εφαρμογή του αποτμημένου μέρους να βεβαιώνει τη γνησιότητα. Στο στέλεχος αναγράφονται δύο αριθμοί. Ο πρώτος είναι της πρόσθιας όψης του χαρτονομίσματος και ο δεύτερος, κατά 500 μονάδες μικρότερος, της οπίσθιας, ως μέτρο κατά ενδεχόμενης παραποίησης. Τα στελέχη φέρουν επίσης τη σφραγίδα του Ελεγκτικού Συνεδρίου.

Ιστορικό Αρχείο της Εθνικής Τράπεζας

# data[].attributes.headline
Χαρτονόμισμα των 10 

# data[].attributes.body
Χαρτονόμισμα των 10 φοινίκων.
Ιστορικό Αρχείο της Εθνικής Τράπεζας

# data[].attributes.headline
Χαρτονόμισμα των 50 

# data[].attributes.body
Χαρτονόμισμα των 50 φοινίκων.
Ιστορικό Αρχείο της Εθνικής Τράπεζας

# data[].attributes.headline
Χαρτονόμισμα των 100

# data[].attributes.body
Χαρτονόμισμα των 100 φοινίκων.
Ιστορικό Αρχείο της Εθνικής Τράπεζας

# data[].attributes.headline
Έγγραφο της επί 

# data[].attributes.body
Έγγραφο της επί της Εθνικής Χρηματιστικής Τραπέζης Επιτροπής προς μέτοχο της Τράπεζας (Δ. Κανελλόπουλο), με το οποίο καλείται να καταθέσει το ποσό της συμμετοχής του στο μετοχικό κεφάλαιο (100 δίστηλα). Αίγινα, 27 Οκτωβρίου 1828. Υπογράφουν δύο μέλη της επιτροπής, ο Γ. Σταύρος και ο Ν. Σπηλιάδης.

Ιστορικό Αρχείο της Εθνικής Τράπεζας

# data[].attributes.attachment_link.title
20.ΕΓΓΡΑΦΟ--ΠΡΟΣ-ΚΑΝΕΛΟΠΟΥΛΟ (1)

# data[].attributes.headline
Έγγραφο της επί 

# data[].attributes.body
Έγγραφο της επί της Οικονομίας Επιτροπής προς τη Γραμματεία Στρατιωτικών (Ναύπλιο, 11 Οκτωβρίου 1830) σχετικά με την καταβολή 570 φοινίκων στον «Γενικό Αρχηγό» του στρατού Θεόδωρο Κολοκοτρώνη. Ο πρώτος της τριμελούς επιτροπής που υπογράφει είναι ο Γ. Σταύρος.

Ιστορικό Αρχείο της Εθνικής Τράπεζας

# data[].attributes.attachment_link.title
23.ΚΑΤΑΒΟΛΗ-570-ΦΟΙΝ-ΚΟΛΟΚΟΤΡΩΝΗ (1)

# data[].attributes.headline
Ο Γεώργιος Σταύρος ως μέλος του Τμήματος Οικονομίας του Πανελληνίου

# data[].attributes.subject
Ο Γεώργιος Σταύρος ως μέλος του Τμήματος Οικονομίας του Πανελληνίου

# data[].attributes.body
Στις 29 Μαρτίου 1829 με απόφαση του κυβερνήτη Ιωάννη Καποδίστρια ο Γεώργιος Σταύρος διορίζεται μέλος του Τμήματος Οικονομίας του Πανελληνίου.

Ιστορικό Αρχείο της Εθνικής Τράπεζας

# data[].attributes.attachment_link.title
21.-ΟΡΙΣΜΟΣ-ΜΕΛΟΥΣ-ΤΟΥ-ΤΜΗΜΑΤΟΣ-ΟΙΚΟΝ.-ΠΑΝΕΛΛΗΝΙΟΥ (2)

# data[].attributes.headline
Άφιξη του Όθωνα στο Ναύπλιο

# data[].attributes.subject
Άφιξη του Όθωνα στο Ναύπλιο

# data[].attributes.body
Η υποδοχή του βασιλέα Όθωνα της Ελλάδος στο Ναύπλιο, λάδι σε μουσαμά.
Έργο του Νικολάου Φερεκείδη το 1901. Αντίγραφο του πρωτότυπου έργου που φιλοτέχνησε ο Peter von Hess το 1835.

Καλλιτεχνική Συλλογή Εθνικής Τράπεζας

# data[].attributes.headline
Οθωνική περίοδος

# data[].attributes.subject
Οθωνική περίοδος

# data[].attributes.headline
Ελεγκτικό Συνέδριο                                                                      

# data[].attributes.subject
Ελεγκτικό Συνέδριο                                                                      

# data[].attributes.body
Το Σεπτέμβριο του 1833 ιδρύεται από τον β. Όθωνα για τον έλεγχο της δημόσιας διαχείρισης και την ομαλή λειτουργία του κρατικού μηχανισμού το Ελεγκτικό Συνέδριο. Πρώτος πρόεδρός του υπήρξε ο οικονομολόγος Αρτεμόν ντε Ρενύ (Arthémond de Regny). Ο Γεώργιος Σταύρος από το 1835 θα εργαστεί ως ελεγκτής στο Ελεγκτικό Συνέδριο μέχρι το 1841, όταν θα εκλεγεί διευθυντής στην Εθνική Τράπεζα.

# data[].attributes.headline
O Γεώργιος Σταύρος ως μέλος του Ελεγκτικού Συνεδρίου

# data[].attributes.subject
O Γεώργιος Σταύρος ως μέλος του Ελεγκτικού Συνεδρίου

# data[].attributes.headline
Η πρώτη και η τελευτ

# data[].attributes.body
Η πρώτη και η τελευταία σελίδα χειρόγραφης απόφασης του Ελεγκτικού Συνεδρίου σχετικά με επιβολή ποινής για παραλαβή δεκατεσσάρων γραμματίων χωρίς υπογραφή, συνεδρίαση 14η, απόφ. 19/1.7.1835. Η απόφαση συνυπογράφεται από τον αντιπρόεδρο του σώματος και τον ελεγκτή Γ. Σταύρο, «εκπληρούντα χρέη Γραμματέως».

Ιστορικό Αρχείο της Εθνικής Τράπεζας

# data[].attributes.headline
Γνωριμία Γεωργίου Σταύρου και Αρτεμόν ντε Ρενύ (Arthémond de Regny)

# data[].attributes.subject
Γνωριμία Γεωργίου Σταύρου και Αρτεμόν ντε Ρενύ (Arthémond de Regny)

# data[].attributes.body
Ο Ιωάννης-Γαβριήλ Εϋνάρδος φροντίζει να έρθει στην Ελλάδα ο επιστήθιος φίλος του, Γάλλος οικονομολόγος Αρτεμόν ντε Ρενύ, για να οργανώσει τα δημόσια οικονομικά της χώρας. Διατελεί γενικός επόπτης των οικονομικών του βασιλείου, γίνεται ο πρώτος πρόεδρος του Ελεγκτικού Συνεδρίου και αναλαμβάνει γενικός επιμελητής της οικονομικής διαχείρισης. Η γνωριμία του Ρενύ με το σύμβουλο Γεώργιο Σταύρο στο Ελεγκτικό Συνέδριο και η φιλία των δύο ανδρών επηρέασαν αποφασιστικά την κατοπινή ίδρυση της Εθνικής Τράπεζας.

# data[].attributes.headline
Γνωριμία Γεωργίου Σταύρου και Ιωάννη-Γαβριήλ Εϋνάρδου

# data[].attributes.subject
Γνωριμία Γεωργίου Σταύρου και Ιωάννη-Γαβριήλ Εϋνάρδου

# data[].attributes.body
Ο Αρτεμόν ντε Ρενύ σύστησε τον Γεώργιο Σταύρο στον Ιωάννη-Γαβριήλ Εϋνάρδο. Στο πρόσωπο του Γεωργίου Σταύρου ο Εϋνάρδος ανακάλυψε έναν πολύτιμο συνεργάτη με μεγάλη πείρα στον εμπορικό τομέα και βαθύ γνώστη της ελληνικής κοινωνίας. Αν και δεν συναντήθηκαν ποτέ από κοντά, αναπτύχθηκε μεταξύ τους μία διά βίου ειλικρινής, αμοιβαία φιλία και εμπιστοσύνη, που επηρέασε σε μεγάλο βαθμό το οικονομικό μέλλον της χώρας.

# data[].attributes.headline
Προεξοφλητική Τράπεζα  Εϋνάρδου

# data[].attributes.subject
Προεξοφλητική Τράπεζα  Εϋνάρδου

# data[].attributes.body
Το 1838 ο Εϋνάρδος, προπαρασκευάζοντας το έδαφος για την ανάπτυξη οργανωμένης πίστης στην Ελλάδα, παραχώρησε 300.000 φράγκα στους Αρτεμόν ντε Ρενύ και Γεώργιο Σταύρο. Έτσι δημιουργήθηκε το πρώτο οργανωμένο προεξοφλητικό γραφείο στην Αθήνα, η γνωστή ως «Τράπεζα Εϋνάρδου».

# data[].attributes.headline
Προεξοφλητική Τράπεζα  Εϋνάρδου 

# data[].attributes.subject
Προεξοφλητική Τράπεζα  Εϋνάρδου 

# data[].attributes.headline
Επιστολή του Αρτεμόν

# data[].attributes.body
Επιστολή του Αρτεμόν ντε Ρενύ προς τον Γεώργιο Σταύρο, Αθήνα 15 Απριλίου 1840. Περιλαμβάνει οδηγίες του Αρτεμόν ντε Ρενύ προς τον Γεώργιο Σταύρο για τη διαχείριση της περιουσίας του ίδιου και του Ιωάννη-Γαβριήλ Εϋνάρδου (στα γαλλικά).

Ιστορικό Αρχείο της Εθνικής Τράπεζας

# data[].attributes.headline
Μετάφραση της επιστολής 

# data[].attributes.subject
Μετάφραση της επιστολής 

# data[].attributes.body
Μετάφραση εκτεταμένου αποσπάσματος από την επιστολή του Αρτεμόν ντε Ρενύ με την οποία παραδίδει στον Γ. Σταύρο την αποκλειστική διαχείριση του προεξοφλητικού γραφείου του Εϋνάρδου, Αθήνα 15.4.1840.

Ιστορικό Αρχείο της Εθνικής Τράπεζας

# data[].attributes.headline
Κοινές προσπάθειες ίδρυσης τράπεζας 

# data[].attributes.subject
Κοινές προσπάθειες ίδρυσης τράπεζας 

# data[].attributes.body
Ήδη από τον Νοέμβριο του 1827 ο Εϋνάρδος συμβουλεύει τον Ιωάννη Καποδίστρια για την ανάγκη να αποκτήσει το ανεξάρτητο ελληνικό κράτος τραπεζικό οργανισμό. Μετά τις εφήμερες προσπάθειες της Εθνικής Χρηματιστικής Τράπεζας και της Προεξοφλητικής Τράπεζας Εϋνάρδου, ο Γεώργιος Σταύρος επιτυγχάνει την ίδρυση της Εθνικής Τράπεζας. Στο εγχείρημα αυτό είχε συμπαραστάτη και καθοδηγητή του τον Ιωάννη-Γαβριήλ Εϋνάρδο, ο οποίος συνέβαλε αποφασιστικά στην ίδρυση και εδραίωση της Εθνικής Τράπεζας.

# data[].attributes.headline
Προετοιμασία ίδρυσης 

# data[].attributes.subject
Προετοιμασία ίδρυσης 

# data[].attributes.headline
Διάταγμα του βασιλιά Όθωνα

# data[].attributes.subject
Διάταγμα του βασιλιά Όθωνα

# data[].attributes.body
Το διάταγμα του βασιλιά Όθωνα «Περί διορισμού επιτροπής επιφορτισμένης τας προετοιμαστικάς εργασίας της Εθνικής Ελληνικής Τραπέζης», 8/20.4.1841, με το οποίο τοποθετείται ο Γ. Σταύρος αναπληρωματικό μέλος στην επιτροπή.

Εφημερίς της Κυβερνήσεως, φ. 9/27 Απριλίου 1841, από την Ανατύπωση των φύλλων, Αθήνα 1866, έτος 1841, σ. 12-13.

# data[].attributes.headline
Αναπλήρωση του Σιλήβεργου από τον Γεώργιο Σταύρο

# data[].attributes.subject
Αναπλήρωση του Σιλήβεργου από τον Γεώργιο Σταύρο

# data[].attributes.body
Το έγγραφο της Γραμματείας (Υπουργείου) επί των Εσωτερικών με το οποίο ανακοινώνεται η αναπλήρωση του προέδρου του Ελεγκτικού Συνεδρίου Ν. Σιλήβεργου στην «επί των προετοιμασιών της Εθνικής Τραπέζης Επιτροπή» από τον Γ. Σταύρο, Αθήνα, 1.7.1841.

Ιστορικό Αρχείο της Εθνικής Τράπεζας

# data[].attributes.attachment_link.title
47.ΑΝΑΠΛ--ΠΡΟΕΔΡΟΥ-ΣΙΛΗΒΕΡΓΟΥ-ΑΠΟ-Γ-ΣΤΑΥΡΟ

# data[].attributes.headline
Ιδρυτικός Νόμος της Εθνικής Τράπεζας

# data[].attributes.subject
Ιδρυτικός Νόμος της Εθνικής Τράπεζας

# data[].attributes.body
Ο νόμος «Περί συστάσεως Εθνικής Τραπέζης» στην Εφημερίδα της Κυβερνήσεως, φύλ. 6 της 30ής Μαρτίου 1841.

Ιστορικό Αρχείο της Εθνικής Τράπεζας

# data[].attributes.attachment_link.title
54.-Η-πρώτη-σελίδα-του-ιδρυτικού-Νόμου-της-Τράπεζας

# data[].attributes.headline
«Ο Όθων με το διάταγ

# data[].attributes.body
«Ο Όθων με το διάταγμα ίδρυσης της Εθνικής Τραπέζης», έργο του Νικηφόρου Λύτρα (1832-1904).

Καλλιτεχνική Συλλογή Εθνικής Τράπεζας

# data[].attributes.headline
Κανονισμός της Εθνικής Τράπεζας

# data[].attributes.subject
Κανονισμός της Εθνικής Τράπεζας

# data[].attributes.body
Ο πρώτος κανονισμός της Εθνικής Τράπεζας. Βασιλικό διάταγμα της 8/20 Απριλίου 1841, δημοσιευμένο στην Εφημερίδα της Κυβερνήσεως.

Ιστορικό Αρχείο της Εθνικής Τράπεζας

# data[].attributes.attachment_link.title
55.-ΠΡΩΤΟΣ-ΚΑΝΟΝΙΣΜΟΣ-ΕΤΕ--ΦΕΚ-1841

# data[].attributes.headline
Ονομαστική μετοχή της Εθνικής Τράπεζας

# data[].attributes.subject
Ονομαστική μετοχή της Εθνικής Τράπεζας

# data[].attributes.body
Τίτλος μιας ονομαστικής μετοχής της Εθνικής Τράπεζας των 1.000 δρχ.

Δικαιούχος ο επιφανής Ηπειρώτης ευεργέτης και ένας από τους πρώτους μεγάλους μετόχους της Νικόλαος Π. Ζωσιμάς, κάτοχος 500 μετοχών, Αθήνα, 27 Ιουλίου 1843.

Υπογράφει ο πρώτος διοικητής (τότε διευθυντής) της Τράπεζας Γεώργιος Σταύρος, ο πρώτος βασιλικός επίτροπος Λουί Λεμαίτρης (Louis Lemaître) και ο λογιστής Ε. Α. Παππάς. Η μετοχή κατασκευάστηκε στο βασιλικό λιθογραφείο Α. Φόστερ.

Ιστορικό Αρχείο της Εθνικής Τράπεζας

# data[].attributes.attachment_link.title
70.ΜΕΤΟΧΗ-ΕΤΕ-ΙΔΙΟΚΤΗΣΙΑΣ-ΖΩΣΙΜΑ

# data[].attributes.headline
Ο πρώτος εσωτερικός κανονισμός του Γραφείου της Εθνικής Τράπεζας

# data[].attributes.subject
Ο πρώτος εσωτερικός κανονισμός του Γραφείου της Εθνικής Τράπεζας

# data[].attributes.body
Εθνική Ελληνική Τράπεζα. Εσωτερικός Κανονισμός του Γραφείου. Ο πρώτος εσωτερικός κανονισμός λειτουργίας του καταστήματος της Εθνικής Τράπεζας, υπογεγραμμένος από τον πρώτο διευθυντή της Γ. Σταύρο.

Ιστορικό Αρχείο της Εθνικής Τράπεζας

# data[].attributes.attachment_link.title
64.ΕΣΩΤ-ΚΑΝΟΝΙΣΜΟΣ-ΣΤΑΥΡΟΥ

# data[].attributes.headline
Το χέρι του βασιλιά 

# data[].attributes.body
Το χέρι του βασιλιά Όθωνα που κρατά υπογεγραμμένο το νόμο περί συστάσεως της Εθνικής Τραπέζης.  Σχέδιο με μολύβι του Νικηφόρου Λύτρα, λεπτομέρεια σχεδίασης του γνωστού πίνακα με τον Όθωνα.

Καλλιτεχνική Συλλογή Εθνικής Τράπεζας

# data[].attributes.attachment_link.title
71.-ΛΥΤΡΑ-ΛΕΠΤΟΜ-ΠΙΝΑΚΑ-ΟΘΩΝΑ

# data[].attributes.headline
Η πρώτη σελίδα της Α

# data[].attributes.body
Η πρώτη σελίδα της Α΄ Προκαταρκτικής Γενικής Συνεδρίασης του Συμβουλίου της Εθνικής Τράπεζας, στις 24 Νοεμβρίου 1841. Η πρώτη αυτή συνεδρίαση είναι αφιερωμένη στο άνοιγμα και στην καταμέτρηση τριών κιβωτίων, τα οποία έφτασαν από τη Γαλλία και περιείχαν τα πρώτα τραπεζογραμμάτια της Εθνικής Τράπεζας. Βρέθηκαν 24 φάκελοι με γραμμάτια των 500 δρχ. και 22 φάκελοι των 100 δρχ. Το πρακτικό υπογράφουν οι Γεώργιος Σταύρος, Κωνσταντίνος Βράνης και Εμμανουήλ Μεστενές.

Ιστορικό Αρχείο της Εθνικής Τράπεζας

# data[].attributes.headline
Βιβλιάριο κατάθεσης 

# data[].attributes.body
Βιβλιάριο κατάθεσης ταμιευτηρίου της Εθνικής Τράπεζας

Ιστορικό Αρχείο της Εθνικής Τράπεζας

# data[].attributes.headline
Πρόκειται για δοκίμι

# data[].attributes.body
Πρόκειται για δοκίμια των 25, 50, 100 και 500 δραχμών της πρώτης έκδοσης της Εθνικής Τράπεζας. Οι τέσσερις αυτές αξίες της πρώτης έκδοσης είναι γνωστές μόνο από τα δοκίμια που βρίσκονται στη συλλογή της Εθνικής Τράπεζας. Μόνο μέσω αυτών των δοκιμίων γνωρίζουμε πώς ήταν τα τραπεζογραμμάτια που κυκλοφόρησε η Εθνική το 1842 στην πρώτη της έκδοση.

Τα τραπεζογραμμάτια είναι τυπωμένα με μαύρο μελάνι στη μία μόνο όψη σε χαρτί διαφορετικού χρώματος, για να είναι ευκολότερος ο διαχωρισμός των αξιών. Το χαρτί φέρει υδατογράφημα με τις λέξεις «Ελληνική Τράπεζα» και την αξία ολογράφως. Υπάρχει περιμετρικό κόσμημα, διαφορετικό για τις αξίες των 100 και 500 δραχμών από τις αξίες των 25 και 50. Στο κέντρο του επάνω μέρους έχει τοποθετηθεί ο βασιλικός θυρεός και στο αντίστοιχο κάτω η φράση «Η παραποίησις τιμωρείται με δεσμά διά βίου». Τυπωμένα είναι ο τίτλος της Τράπεζας, ολογράφως η αξία, οι θέσεις των υπογραφών και το πλαίσιο του αριθμού καταχώρισης στο λογιστικό βιβλίο. Χειρόγραφα αναγράφεται αριθμητικά η αξία στο επάνω μέρος του περιμετρικού κοσμήματος, ο αριθμός του γραμματίου στο κάτω μέρος και η ημερομηνία σύστασης της Τράπεζας.

Από σύγχυση λόγω της διατύπωσης του υποτίτλου του Κανονισμού της Τράπεζας, που εκδόθηκε με διάταγμα του Όθωνα στις 8/20 Απριλίου 1841 και την αναφέρει ως «Εθνική Ελληνική Τράπεζα», η παρανόηση αυτή αποτυπώθηκε και στην ταυτότητα των γραμματίων της πρώτης έκδοσης αντί του ορθού, που αναγράφεται στον ιδρυτικό νόμο, «Εθνική Τράπεζα της Ελλάδος».
Ιστορικό Αρχείο της Εθνικής Τράπεζας

# data[].attributes.headline
25 δραχμές Ι

# data[].attributes.body
25 δραχμές
Ιστορικό Αρχείο της Εθνικής Τράπεζας

# data[].attributes.headline
50 δραχμέςΙσ

# data[].attributes.body
50 δραχμές
Ιστορικό Αρχείο της Εθνικής Τράπεζας

# data[].attributes.headline
100 δραχμέςΙ

# data[].attributes.body
100 δραχμές
Ιστορικό Αρχείο της Εθνικής Τράπεζας

# data[].attributes.headline
500 δραχμέςΙ

# data[].attributes.body
500 δραχμές
Ιστορικό Αρχείο της Εθνικής Τράπεζας

# data[].attributes.attachment_link.title
73.-ΠΡΑΚΤΙΚΑ-ΤΗΣ-6ΗΣ-ΣΥΝΕΔΡΙΑΣΗΣ

# data[].attributes.headline
Πρακτικό της έκτης σ

# data[].attributes.body
Πρακτικό της έκτης συνεδρίασης του Μερικού Συμβουλίου της Τράπεζας, στις 6 Μαρτίου 1842, κατά την οποία, μεταξύ των άλλων, αποφασίστηκε να συμπληρωθεί το ποσό των ήδη κυκλοφορούντων 50.000 γραμματίων με άλλες 50.000 (50 γραμμάτια των 500 δραχμών και 250 των 100 δραχμών), ώστε το συνολικό ποσό να ανέλθει στις 100 χιλιάδες. Έπειτα από πρόταση του βασιλικού επιτρόπου, το συμβούλιο αποφάσισε να παραγγείλουν από τη Γαλλία την εκτύπωση τραπεζογραμματίων μικρότερων αξιών, των 25 και 50 δραχμών, «προς ευκόλυνσιν και αύξησιν της κυκλοφορίας». Σημειώνεται μάλιστα να παρακληθή ο Ι.-Γ. Εϋνάρδος να φροντίσει την όλη διαδικασία εκτύπωσής τους.

Ιστορικό Αρχείο της Εθνικής Τράπεζας

# data[].attributes.attachment_link.title
74.-ΠΡΑΚΤΙΚΑ-ΤΗΣ-6ΗΣ-ΣΥΝΕΔΡΙΑΣΗΣ

# data[].attributes.attachment_link.title
75.-ΕΠΙΣΤΟΛΗ-ΤΟΥ-ΕΥΝΑΡΔΟΥ

# data[].attributes.headline
Επιστολή του Ι.-Γ. Ε

# data[].attributes.body
Επιστολή του Ι.-Γ. Εϋνάρδου (Παρίσι 26.4.1842) προς τον Γ. Σταύρο, με την οποία τον πληροφορεί σχετικά με τις ενέργειες που κάνει στη Γαλλία για την ασφαλή εκτύπωση των τραπεζογραμματίων των αξιών 25 και 50 δραχμών της πρώτης έκδοσης, επισημαίνοντας χαρακτηριστικά (μετάφραση από τα γαλλικά): «Σήμερα λοιπόν περιορίζομαι να επισκευάσω την πλάκα και τα χαλασμένα μηχανήματα, να κανονίσω το χαρτί (στον χαρτοποιό της Τράπεζας), πράσινο για τα τραπεζογραμμάτια των 25 δραχμών και ροζ για τα τραπεζογραμμάτια των 50 δραχμών. Θα εργασθούν μέρα νύχτα πάνω στην πλάκα και στο χαρτί, ούτως ώστε να μπορέσουμε στις 16 και 26 Μαΐου να αρχίσουμε να σας στέλνουμε μερικά τραπεζογραμμάτια…»

Ιστορικό Αρχείο της Εθνικής Τράπεζας

# data[].attributes.attachment_link.title
76.-ΕΠΙΣΤΟΛΗ-ΤΟΥ-ΕΥΝΑΡΔΟΥ

# data[].attributes.headline
Για τη συμβολή του Ι

# data[].attributes.body
Για τη συμβολή του Ιωάννη-Γαβριήλ Εϋνάρδου στην κατασκευή των πρώτων χαρτονομισμάτων βλ. και την ενότητα «Αλληλογραφία Σταύρου - Εϋνάρδου».

# data[].attributes.headline
Το Κεντρικό Κτήριο της Εθνικής Τράπεζας 

# data[].attributes.subject
Το Κεντρικό Κτήριο της Εθνικής Τράπεζας 

# data[].attributes.body
Ακολουθούν τα κτήρια που στέγαζαν το Κεντρικό Κατάστημα της Εθνικής και τη διοίκηση, πριν και μετά την ενοποίησή τους, στα τέλη του 19ου αιώνα. Υδατογραφίες, έργα του Βασιλείου Χατζή.

Καλλιτεχνική συλλογή Εθνικής Τράπεζας

# data[].attributes.headline
Πριν από την ενοποίηση

# data[].attributes.subject
Πριν από την ενοποίηση

# data[].attributes.headline
Η Πλατεία Λουδοβ

# data[].attributes.body
Η Πλατεία Λουδοβίκου (σημερινή Κοτζιά), στην Αθήνα, 1847.

Πίνακας του Γερμανού ζωγράφου Johannes Rabe. Ο πίνακας, που αποκτήθηκε από την Εθνική Τράπεζα το 2008, έχει ιδιαίτερη ιστορική αξία, γιατί απεικονίζει κτήρια της πλατείας στην τέταρτη δεκαετία του 19ου αιώνα. Στο κέντρο του πίνακα διακρίνεται το περίφημο «Ξενοδοχείον της Αγγλίας», ιδιοκτησίας του Ιταλού επιχειρηματία Φραγκίσκου Φεράλδη, ενώ δίπλα αριστερά το κτήριο της Εθνικής Τράπεζας, που είχε αγοραστεί το 1845 από τον Κυριάκο Δομνάδο για να αποτελέσει κεντρικό κατάστημα της Τράπεζας και κατοικία του Γ. Σταύρου. Το 1875 η Τράπεζα θα επεκταθεί και στο κτήριο του ξενοδοχείου, ενώ τα δύο αυτά κτήρια θα αποτελέσουν ενιαίο οικοδόμημα το 1901, όταν, έπειτα από εκτεταμένες παρεμβάσεις, το μέγαρο της Εθνικής Τράπεζας στην Πλατεία Κοτζιά θα πάρει την τελική μορφή που έχει και σήμερα.

Καλλιτεχνική Συλλογή Εθνικής Τράπεζας

# data[].attributes.headline
 Μετά την ενοποίηση

# data[].attributes.subject
 Μετά την ενοποίηση

# data[].attributes.headline
Η οικία Κυριάκου Δομ

# data[].attributes.body
Η οικία Κυριάκου Δομνάδου, στη γωνία Αιόλου και της σημερινής Γ. Σταύρου, την οποία αγόρασε η Τράπεζα το 1845 και εγκαταστάθηκε σε αυτήν, εγκαταλείποντας την ενοικιαζόμενη οικία Χαιρέτη (οικία των αδελφών Θ. και Α. Χαιρέτη) επί της οδού Σοφοκλέους. Η φωτογραφία είναι η παλαιότερη γνωστή, του φωτογράφου Δημ. Κωνσταντίνου, του 1863.

Από την έκδοση Εθνική Τράπεζα της Ελλάδος, 1841-2006, Ιστορικό Χρονολόγιο, Ιστορικό Αρχείο της Εθνικής Τράπεζας, 2007, σ. 74.

# data[].attributes.headline
Η είσοδος του Κεντρι

# data[].attributes.body
Η είσοδος του Κεντρικού Καταστήματος της Εθνικής Τράπεζας με την προτομή του Γεωργίου Σταύρου.

# data[].attributes.headline
Επιστολή του Ιωάννη-

# data[].attributes.body
Επιστολή του Ιωάννη-Γαβριήλ Εϋνάρδου προς τον Γεώργιο Σταύρο.

Γενεύη, 30 Οκτωβρίου 1849.

Σχετικά με την πολιτική κατάσταση στην Ελλάδα και τη συμμετοχή του σε ακτοπλοϊκές και κατασκευαστικές εταιρείες (γαλλικά).

Ιστορικό Αρχείο της Εθνικής Τράπεζας

# data[].attributes.headline
Επιστολή του Ιωάννη-

# data[].attributes.body
Επιστολή του Ιωάννη-Γαβριήλ Εϋνάρδου προς τον Γεώργιο Σταύρο.

Γενεύη, 6 Απριλίου 1851.

Εκφράζει την εκτίμησή του προς το πρόσωπο του Γ. Σταύρου (γαλλικά).

Ιστορικό Αρχείο της Εθνικής Τράπεζας

# data[].attributes.headline
Επιστολή του Ιωάννη-

# data[].attributes.body
Επιστολή του Ιωάννη-Γαβριήλ Εϋνάρδου προς τον Γεώργιο Σταύρο.

Παρίσι, 29 Ιουλίου 1852.

Συγχαρητήρια για τον τρόπο διοίκησης της Εθνικής Τράπεζας της Ελλάδος (γαλλικά).

Ιστορικό Αρχείο της Εθνικής Τράπεζας

# data[].attributes.attachment_link.title
120. 104Β ΕΠΙΣΤΟΛΗ ΕΫΝΑΡΔΟΥ ΠΡΟΣ ΣΤΑΥΡΟ (2) (1)

# data[].attributes.headline
Επιστολή του Ι.-Γ. Ε

# data[].attributes.body
Επιστολή του Ι.-Γ. Εϋνάρδου προς τον Γ. Σταύρο, της 27.6.1845, στην οποία αναφέρει ενέργειες που έχει κάνει στη Γαλλία για την πραγματοποίηση της χάραξης και εκτύπωσης των τραπεζογραμματίων της δεύτερης έκδοσης.

Ιστορικό Αρχείο της Εθνικής Τράπεζας

# data[].attributes.attachment_link.title
121. 104Β ΕΠΙΣΤΟΛΗ ΕΫΝΑΡΔΟΥ ΠΡΟΣ ΣΤΑΥΡΟ

# data[].attributes.headline
Για τη συμβολή του Ι

# data[].attributes.body
Για τη συμβολή του Ιωάννη-Γαβριήλ Εϋνάρδου στην κατασκευή των πρώτων χαρτονομισμάτων βλ. και την ενότητα «Τα πρώτα χαρτονομίσματα της Εθνικής Τράπεζας».

# data[].attributes.headline
Ένα από τα παλαιότερ

# data[].attributes.body
Ένα από τα παλαιότερα χρηματοκιβώτια της Εθνικής Τράπεζας, το φερόμενο ως χρηματοκιβώτιο του Γεωργίου Σταύρου.

Ιστορικό Αρχείο της Εθνικής Τράπεζας

# data[].attributes.headline
Οικογένεια Σταύρου Ιωάννου

# data[].attributes.subject
Οικογένεια Σταύρου Ιωάννου

# data[].attributes.body
Από την έκδοση Αγγελική Ιγγλέση, Βορειοελλαδίτες έμποροι στο τέλος της Τουρκοκρατίας. Ο Σταύρος Ιωάννου, Εμπορική Τράπεζα - Ιστορικό Αρχείο, Αθήνα 2004, σ. 69.

# data[].attributes.headline
Ο Γεώργιος Σταύρος μ

# data[].attributes.body
Ο Γεώργιος Σταύρος με την αγαπημένη του ανιψιά, Φιλαρέτη Γ. Φουγκ, 1860.

Σχέδιο με μολύβι, έργο του Νικηφόρου Λύτρα (1832-1904).

Καλλιτεχνική Συλλογή Εθνικής Τράπεζας

# data[].attributes.headline
Διαθήκη Γεωργίου Σταύρου

# data[].attributes.subject
Διαθήκη Γεωργίου Σταύρου

# data[].attributes.headline
Η πρώτη και η τελευτ

# data[].attributes.body
Η πρώτη και η τελευταία σελίδα από τη διαθήκη του Γεωργίου Σταύρου, η οποία συντάχθηκε στις 2 και 10 Οκτωβρίου 1868. Από «ακριβές και όμοιον αντίγραφον» του Πρωτοδικείου Αθηνών που δημοσιεύτηκε στις 2 Ιουνίου 1869.

Ιστορικό Αρχείο της Εθνικής Τράπεζας

# data[].attributes.headline
Εκτελεστές της διαθήκης 

# data[].attributes.subject
Εκτελεστές της διαθήκης 

# data[].attributes.body
Οι τρεις εκτελεστές της διαθήκης του Γ. Σταύρου, στενοί συνεργάτες του και υποδιοικητές της Εθνικής Τράπεζας από το 1861: Μάρκος Ρενιέρης (1815-1897), ο οποίος και τον διαδέχθηκε στη διοίκηση της Τράπεζας, Γεώργιος Βασιλείου (1813-1889) και Ευθύμιος Κεχαγιάς (1819-1885), οι οποίοι ανέλαβαν κι αυτοί χρέη υποδιοικητών υπό τον Ρενιέρη.

Πορτρέτο Μ. Ρενιέρη: Καλλιτεχνική Συλλογή Εθνικής Τράπεζας

Φωτογραφίες υπολοίπων: Ιστορικό Αρχείο της Εθνικής Τράπεζας

# data[].attributes.attachment_link.title
84.ΕΚΤΕΛΕΣΤΕΣ ΤΗΣ ΔΙΑΘΗΚΗΣ Γ ΣΤΑΥΡΟΥ

# data[].attributes.headline
Διοργανισμός του Ορφανοτροφείου Γ. Σταύρου

# data[].attributes.subject
Διοργανισμός του Ορφανοτροφείου Γ. Σταύρου

# data[].attributes.body
Η πρώτη σελίδα από αντίγραφο του «Διοργανισμού» του Ορφανοτροφείου Γ. Σταύρου στα Ιωάννινα, Αθήνα 24.10.1890.
Ο κανονισμός λειτουργίας του Ορφανοτροφείου, που εγκρίθηκε από τον σουλτάνο, είχε συνταχθεί με φροντίδα των εκτελεστών της διαθήκης του Γ. Σταύρου, Μάρκου Ρενιέρη, Ευθύμιου Κεχαγιά και Γεώργιου Βασιλείου. Και οι τρεις ήταν στενοί συνεργάτες του εκλιπόντος και διάδοχοί του στη διοίκηση της Εθνικής Τράπεζας.

Ιστορικό Αρχείο της Εθνικής Τράπεζας

# data[].attributes.attachment_link.title
85.Διοργανισμός του εν Ιωαννίνοις Ορφανοτροφείου Γ.Σταύρου

# data[].attributes.headline
Μετάφραση του αυτοκρατορικού φιρμανιού - άδεια ίδρυσης Ορφανοτροφείου Γ. Σταύρου 

# data[].attributes.subject
Μετάφραση του αυτοκρατορικού φιρμανιού - άδεια ίδρυσης Ορφανοτροφείου Γ. Σταύρου 

# data[].attributes.attachment_link.title
88.Μετάφραση υψηλού Αυτοκρ φιρμανίου 1

# data[].attributes.headline
Η πρώτη και η τελευτ

# data[].attributes.body
Η πρώτη και η τελευταία σελίδα από τη μετάφραση του υψηλού αυτοκρατορικού φιρμανιού του σουλτάνου Αβδούλ Χαμίτ, με το οποίο επιτράπηκε η ίδρυση του Ορφανοτροφείου Γ. Σταύρου. Το κείμενο φέρει ημερομηνία 31 Δεκεμβρίου 1876, υπογράφεται από το διερμηνέα του ελληνικού προξενείου Νικόλαο Μακρή, ενώ το γνήσιο της υπογραφής του διερμηνέα επικυρώνεται από τον Έλληνα Γενικό Πρόξενο στα Ιωάννινα Α. Λόντο.

Ιστορικό Αρχείο της Εθνικής Τράπεζας

# data[].attributes.attachment_link.title
89. Μετάφραση υψηλού Αυτοκρ φιρμανίου 2

# data[].attributes.headline
Λογότυπο του Γεωργίο

# data[].attributes.body
Λογότυπο του Γεωργίου Σταύρου με τα αρχικά του.

Ιστορικό Αρχείο της Εθνικής Τράπεζας

# data[].attributes.headline
Γεώργιος Σταύρος

# data[].attributes.subject
Γεώργιος Σταύρος

# data[].attributes.headline
Προσωπογραφία διοικη

# data[].attributes.body
Προσωπογραφία διοικητή Γεωργίου Ι. Σταύρου (1841-1869). Έργο του Νικηφόρου Λύτρα (1832-1904).

Καλλιτεχνική Συλλογή Εθνικής Τράπεζας

# data[].attributes.headline
Ο διοικητής της Εθνι

# data[].attributes.body
Ο διοικητής της Εθνικής Τράπεζας Γεώργιος Σταύρος. Μαρμάρινη προτομή, έργο του γλύπτη Ιωάννη Κόσσου, που βρίσκεται στην αίθουσα συναλλαγών του κεντρικού καταστήματος της Τράπεζας. Φιλοτεχνήθηκε με απόφαση του συμβουλίου της ΕΤΕ για να τιμηθούν τα εβδομηντάχρονα του «ισόβιου διοικητή» της.

Καλλιτεχνική Συλλογή Εθνικής Τράπεζας

# data[].attributes.attachment_link.title
133.ΠΡΟΤΟΜΗ ΣΤΑΥΡΟΥ εκθετηριο

# data[].attributes.attachment_link.title
115.ΜΕΤΑΛΛΕΙΟ 125ΧΡ. ΑΣΗΜΕΝΙΟ

# data[].attributes.headline
Ασημένιο μετάλλιο πο

# data[].attributes.body
Ασημένιο μετάλλιο που έκοψε η Εθνική Τράπεζα με αφορμή τον εορτασμό τής 125ετηρίδας της το 1966. Φέρει την κεφαλή του πρώτου διοικητή της Γεωργίου Σταύρου από τη μία πλευρά και παράσταση αρχαίου νομίσματος από την άλλη. Έργο του Μ. Θ. Τόμπρου.

Ιστορικό Αρχείο της Εθνικής Τράπεζας

# data[].attributes.attachment_link.title
116. ΜΕΤΑΛΛΕΙΟ 125ΧΡ. ΑΣΗΜΕΝΙΟ

# data[].attributes.headline
Λιθογραφική πλάκα πο

# data[].attributes.body
Λιθογραφική πλάκα που απεικονίζει τον Γ. Σταύρο, χάραξη του Γερμανού Grudman, ζωγραφική Όθωνα Περβολαράκη.

Ιστορικό Αρχείο της Εθνικής Τράπεζας